​Tässä tapahtumassa koko Etelä-Pohojammaa näköö mihinkä meirän köörit kykenöö!
KööriKränät on eteläpohjalaisia lauluryhmiä esiin tuova tapahtuma! Lauteilla nähdään kaikentyylisiä lauluryhmiä eri puolilta Etelä-Pohjanmaata: ConCerto Järvilakeuden Laulajat Lauluyhtye Flik Me naiset Sikermä Spoon River Singers Trio Gaudium Vimpelin Mieslaulajat Vox Ilmolensis. Sekä vuoden 2024 yleisösuosikki, Lauluyhtye ÄMMÄT! Tutustu kööreihin Etelä-Pohjanmaan Estradi ry:n kotisivuilla www.epestradi.fi Konsertti kestää n. 5 tuntia väliajan kanssa. Tule nauttimaan ryhmälaulun riemusta Ilmajoelle!
Pirre Toikkanen - Toivon värien virrassa.jpg
Taitelija Pirre Toikkasen näyttely Kaari Galleriassa 01.04.2025 - 27.05.2025
Pirre Toikkanen: Toivon värien vierrassa
PIRRE TOIKKANEN - TOIVON VÄRIEN VIRRASSA KAARI GALLERIASSA 01.04.2025 - 27.05.2025 Toivon värien virrassa – näyttelyn taulut on maalattu akryyliväreillä ja pigmententeistä tehdyillä maaleilla, jotka on tehty juokseviksi pouringaineilla. Pouringtekniikoilla maalatut canvastaulut on tehty maalia valuttaen, kaataen, puhaltaen ja pyörittäen. Näyttelyn teokset heijastavat elämän monimuotoisuutta, muutoksen kauneutta ja jatkuvaa virtausta. Näyttely kutsuu katsojia kokemaan värien ja liikkeen lumon, löytämään toivoa ja optimismia, voimaa ja rohkaisua sekä uppoutumaan luovuuden ja inspiraation virtaan, hetkeksi värien ja toivon maailmaan. Taulut on nimetty niille kirjoitetuilla runoilla. Pirre Toikkanen on Espoolainen, Lapualta kotoisin oleva taiteilija. Viimeiset viisi vuotta hän on opiskellut, syventänyt osaamistaan ja lumoutunut pouringista eli kaatomaalauksesta, valutaiteesta. Pouring taiteella hän kokee saavansa tunteet, tarinat ja ympäröivän maailman siirtymään taiteeseen. Värit hän tekee pigmenteistä ja niiden ansiosta taulujen värit hehkuvat ja maalikerrokset tulevat kauniisti esiin. Toivon värien virrassa -näyttelyn avajaiset Kaari Galleriassa 01.04.2025 klo 17-18. Paikalla taitelija kertomassa taiteestaan ja työskentelystään. Tarjolla pientä naposteltavaa ja juotavaa. Kaari Galleria Kauppatie 88, 62200 Kauhava Avoinna pääkirjaston aukioloaikoina (ei omatoimi)
Carita Laukkosen Kun sanat eivät riitä -näyttely Seinäjoen pääkirjastossa
Näyttelyyn voi tutustua pääkirjasto Apilan aukioloaikoina
Esko Pajulan Keramiikka elää -näyttely Seinäjoen pääkirjastossa
Näyttelyyn voi tutustua vastapäätä Apila-kirjaston asiakaspalvelutiskiä kirjaston aukioloaikoina.
Luovaamo Kuvataide Lasten ja nuorten näyttely Seinäjoen pääkirjastossa
Tutustu näyttelyyn Aallon aukioloaikojen aikana
Pantterijahti 2025 jatkuu perjantaina. Karhubasket lähteen koripallokauden 2024-2025 huipennukseen eli pudotuspeleihin ylemmän loppusarjan kakkospaikalta. Vastustajana on alemman loppusarjan voittanut Tampereen Pyrintö. Ensimmäiseltä kierrokselta eli puolivälieristä selviää välieriin kolmella voitolla.
Seinäjoen ammattikorkeakoulun opiskelijat ja Seinäjoen kaupunginkirjasto
Löydä lukufiilis! -tapahtuma Seinäjoen pääkirjastossa
Pe 25.4. klo 15.00–18.00 pääkirjasto Apilan Jaaksi-salissa Löydä lukufiilis yhdessä Seinäjoen ammattikorkeakoulun kirjasto- ja tietopalvelualan opiskelijoiden sekä kaupunginkirjaston henkilökunnan kanssa. Jaaksi-sali täyttyy lukuviikon perjantaina mielenkiintoisista kirjavinkkipisteistä ja lukemisen äärelle innostavasta toiminnasta. Vinkkipisteitä kiertämällä voit myös voittaa kirja- ja tuotepalkintoja. Lukuviikko on vuosittainen lukemisen ja lukutaidon teemaviikko, joka tarjoaa näkökulmia kirjallisuuteen ja lukemiseen ja innostaa kirjojen pariin. Tervetulleita tapahtumaan ovat kaikenikäiset lukijat, mutta kirjavinkit on koottu erityisesti nuorille aikuisille sekä aikuisille. Yhteistyössä Seinäjoen ammattikorkeakoulun opiskelijat ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Iskelmämusiikin konsertti, esiintyjinä Leif Mäntyniemi & Humppaveijot. Tervetuloa!
Pohjanmaan maanpuolustussoittokunta konsertoi Kauhajoen kirkossa kapellimestari Sami Salmivuoren johdolla. Mukana Helena Ala-Prinkkilä, laulu ja Kauhajoen veteraanikuoro, johtaa Risto Ala-Ikkelä. Ilmainen sisäänpääsy, tervetuloa!
5.4.2025 some tutustu 1700-l tapoihin.png
Historia eläväksi mukavassa seurassa, tapoja ja tansseja, rohkeasti mukaan! Ei osallistumismaksua.
Tutustu 1700-luvun tapoihin ja tansseihin!
Tule rohkeasti sellaisena kuin olet lauantaina 5.4. klo 10-17 viettämään erilaista lauantai-päivää tutustumalla 1700-luvun tapoihin, vaatetukseen, tansseihin -ja tietenkin itse historianelävöitysharrastukseen, voi vaikka innostua... Päivän ohjaajana toimii valloittava Pia Gerbaulet ja Napuen mamsellit häärivät seassa minkä kykenevät. Tapahtuma on ilmainen, ei ikä- tai sukupolirajoituksia, pukeudu historialliseen vaatetukseen tai normimukavaan, päiväkaffit tanssin lomassa. TERVETULOA mukaan! Toukolan NS osoite Toukolantie 4, Tervajoki
Konsertissa kuullaan suomalaisia ja kansainvälisiä klassikoita. Luvassa mm. Lapin Kesä, Finlandia, Myrskyluodon Maija ja Bohemian Rhapsody.
Suuret klassikot soolokitaralla konsertti - Tomi Paldanius
Mainetta Suomessa ja maailmalla niittänyt Tomi Paldanius soittaa klassikkohittejä menneiltä vuosikymmeniltä. Repertuaariin kuuluu muun muassa Queenin, Santanan, Sibeliuksen ja Ennio Morriconen klassikoita. Luvassa mm. Lapin Kesä, Finlandia, Myrskyluodon Maija, Bohemian Rhapsody ja Samba Pa Ti. Uutuutena Suomiklassikot soolokitaralla 2 -levy joka sisältää mm. soolokitarasovitukset klassikoista Ihana Aamu, Konevitsan Kirkonkellot, Kevät ja Ei Tippa Tapa. Varaa liput 10€ ennakkovarauslomakkeella osoitteessa www.tomipaldanius.com (ennakkovaraus ei edellytä ennakkomaksua ja aikaa menee alle minuutti). Konsertin väliajalla kahvio (Kahviossa ainostaan käteismaksu).
Autoharrastajat, Mobilistit sekä ihmiset jotka nostalgia tunteella olette varustettu, 1.5 Vappuna Keskustaan. Vanhoissa autoissa on antenni, johon serpentiiniä ja ilmapalloja saa kiinni. Se on sitä entisaikojen nostalgiaa. Paikkoja piisaa päivän ruokailuun. Karhun C-tyttöjen pesäpallo jaosto myy vakuutusyhtiö LähiTapiolan edustalla makkaraa, munkkeja, lättyjä, simaa ynnä muuta. Vapaa pääsy, tervetuloa!
Laajan Kauhajoen luonto on vaikuttava, kulttuurimaisemat monimuotoiset ja historia mielenkiintoinen. Tätä kaikkea on kuvattu ja tallennettu rikkaaseen kotiseutukirjallisuuteemme, jota on Kauhajoki-Seuran toimesta digitoitu Kauhajoki tutuksi -sivuille osoitteeseen kauhajoki.net. Digitoitujen kirjojen lisäksi sivuille on tuotettu asiantuntevia tekstejä, tasokkaita kuvia, videoita, elokuvia, karttoja ja pelejä. Digitaalisen kotiseututiedon perimmäinen tarkoitus on herättää kiinnostusta ja arvostusta Kauhajoen luonto- ja kulttuuriympäristöaarteita kohtaan. Digitoinnin ansiosta tämä kaikki on nyt kotikoneilla jokaisen ulottuvilla. Kotiseutuneuvos Liisa Ruismäki ja opetusneuvos Jussi Kleemola näyttävät Auditoriossa lähemmin, mitä kaikkea kotiseudustamme onkaan jo digitoitu ja miten tähän aarteistoon pääsee käsiksi. Vapaa pääsy. Tervetuloa!
Kurssilla valmistetaan kevät- ja kesäkääryleitä. Kurssi on ilmainen ja siihen otetaan 20 henkilöä ilmoittautumisjärjestyksessä. Raija Kuusisto ottaa ilmoittautumiset vastaan 14.-24.4. välisenä aikana, p. 040 518 2001. Opettajana Sini Thanh Huynh.
Harmonikkamusiikin helmiä ja harvinaisempia herkkuja
Kolmen kerhon kriuhnaasema Harmonikkakonsertti Kahvi klo 12.30, konsertti alkaa klo 13.00. Kauhajoen Harmonikkakerho, Isojoen Harmonikat ja Kauppilan Harmonikat Tervetuloa!
Käsiohjelma 20 €, tuotto käytetään yhteisvastuukeräykseen / nuorten tukemiseen.
Rakkautta etsimässä, Joel Hallikaisen konsertti
Rakastettu suomalainen laulaja ja lauluntekijä Joel Hallikainen saapuu konsertoimaan Kauhajoelle kulttuuriviikolla. Hallikainen tunnetaan koskettavista ja elämänmakuisista lauluistaan, jotka ovat löytäneet tiensä suomalaisten sydämiin jo vuosikymmenten ajan. Rakkautta etsimässä -konsertissaan Hallikainen tuo kuulijan lähelle avaamalla elämänsä matkaa musiikkinsa kautta. Illan aikana kappaleissa kuuluvat elämän kauneus sekä haasteet – toivon, ilon ja lohdutuksen sävyttäminä. Luvassa on tunnelmallinen konsertti, jossa mies ja kitara ovat pääosassa. Musiikin lomassa kuullaan myös laulujen syntyyn liittyviä tarinoita. Järjestää Kauhajoen seurakunta.
Musiikkia Chervosa ruta kuorolta Kulttuuriviikon avaus Miksi kulttuuri ei ole ylellisyyttä, vaan kunnan elinvoiman ydin? Organisaatioshamaani Tiina Heikka (yrittäjä, ex-kuntajohtaja, draamaohjaaja ja kirjoittaja) sukeltaa kulttuurin merkitykseen kuntien toiminnassa ja ihmisten hyvinvoinnissa innostavalla ja inspiroivalla puheenvuorollaan. Hän avaa, miten kulttuuri vahvistaa kunnan veto-, pito- ja paluuvoimaa ja miksi se on paljon enemmän kuin pelkkä menoerä budjetissa. Luvassa on asiantunteva ja käytännönläheinen puheenvuoro höystettynä stand up -komiikalla, humoristisella draamalla ja tunteikkailla tarinoilla. Musiikkia, Spoon River Singers Vapaa pääsy, tervetuloa!
Kurikan pääkirjastossa näytetään leffoja joka tiistai klo 17 nuorten osastolla! Leffoja näytetään pääasiassa lapsille kevään aikana. Seuraa Kurikan pääkirjaston ilmoitustauluja, somea ja nettisivuja saadaksesi tietää, mikä leffa seuraavaksi näytetään. Tulethan ajoissa paikalle. Leffa alkaa tasan klo 17. Sali rauhoitetaan leffan katseluun klo 17:05 lähtien, jolloin saliin ei enää pääse. Salissa saa syödä omia leffaeväitä. Leffoja pääsee katsomaan ikärajat huomioiden (S, K3, K7, K12, K16, K18). Ikärajasta voidaan joustaa kolme vuotta, mikäli lapsi on aikuisen seurassa. Leffan ikäraja selviää Kurikan pääkirjaston mainostuksesta. Elokuvien ikärajat varoittavat lapsen kehitykselle haitallisista sisällöistä. Ne eivät ole suosituksia, eivätkä kerro mille ikäryhmälle ohjelma on suunnattu. Ikärajat perustuvat kuvaohjelmalakiin, jonka tarkoitus on suojella lapsia. Jousto on tarkoitettu lapsen huoltajan harkittavaksi, eikä sitä kannata käyttää automaattisesti. Huoltajan on hyvä huomioida sekä lapsen yksilöllinen kehitys että elokuvan sisältö harkitessaan jouston käyttöä. Leffoja voi myös ehdottaa! Toteutamme toiveet jos vain pystymme. Ehdotetut leffat voivat olla myös muita kuin lastenleffoja! Toiveissa on muutamia rajoituksia: Emme näytä K18 leffoja ja leffan tulee olla maksimissaan 2h (120min) pitkä. ILLAN LEFFA: Kun maaginen meteoriitti iskeytyy kaupunkiin, se antaa koiranpennuille supervoimat, jotka muuttavat ne MAHTIPENNUIKSI! Ryhmän pienimmälle jäsenelle, uudet voimat ovat toteen käynyt unelma. Asiat ottavat kuitenkin ikävän käänteen, kun pentujen arkkivihollinen, vapautuu vankilasta ja lyöttäytyy yhteen hullun tiedemiehen kanssa. Kaksikon aikeena on varastaa supervoimat itselleen. Kaupungin kohtalon ollessa vaakalaudalla pentujen on pysäytettävä viholliskaksikko ennen kuin on liian myöhäistä. Ja pienimmän pennun on opittava, että kaikkein pieninkin pentu voi saada aikaan suuria. K7 Kesto: 1h 32min Puhuttu suomeksi
Kauhajoen Pelimannit ja Lauluyhtye Hyytye
Kauhajoen Pelimannien konsertissa kuullaan pelimannisävelmiä mm. Kauhajoelta ja Isojoelta sekä vanhempaa tanssimusiikkia tuoreina sovituksina. Mukaan mahtuvat niin valssit, polkat kuin tangotkin. Vuonna 1968 perustettu Kauhajoen Pelimannit on yksi Suomen vanhimpia koko ajan soittaneita yhtyeitä. Tällä hetkellä kokoonpanoon kuuluu kymmenkunta soittajaa. Hyytye on hyyppäläinen lauluyhtye, joka on esiintynyt noin kahden vuoden ajan. Kvartetin ohjelmisto muodostuu hartaista, isänmaallisista ja kansanlauluista sekä kevyestä musiikista.
Nyt kaikki lauluintoiset paikalle, kulttuuriviikko Kriuhnaasu alkaa lauluetkoilla. Tämän tapahtuman pohjana on 10-vuotias Yhteislaulun Riemuryhmä sekä vakiosäestäjät Keppi & Tappi. Laulettavana parhaat laulut. Avoimet ovet kaikille, tervetuloa!